עאמר ח'אמש

עאמר פאשה באסים ח'אמש (בערבית: الفريق الركن عامر باشا بسيم خماش; נולד ב-14 בנובמבר 1924 בסלט, אמירות עבר הירדן (כיום בירדן) - מת ב-14 בפברואר 2010 בעמאן, ממלכת ירדן) היה גנרל ירדני בכיר ששימש כיועץ לחוסיין, מלך ירדן. וכרמטכ"ל הכוחות המזוינים של ירדן בתקופת מלחמת ההתשה.

עאמר ח'אמש נולד בעיר סלט שבאמירות עבר הירדן הצעירה, בשנת 1924. אביו היה שופט. הוא התגייס לצבא, ועבר הכשרה בבריטניה. הוא הפך לטייס הקרב הירדני הראשון, ולמד בבית הספר למנהיגות של הצבא האמריקני, בפורט לוונוורת' בשנת 1958. הוא חזר לירדן ולחם במלחמת ששת הימים. לאחר המלחמה מונה בידי המלך לרמטכ"ל, הוא כיהן בתפקידו זה במהלך מלחמת ההתשה ופעולת כראמה. בשנת 1988, מונה כשר בפרלמנט הירדני, הוא פרש מחיים פוליטיים בשנת 2000. לאחר מכן חי בעמאן עד מותו בשנת 2010 בגיל 85. נערכה לו הלוויה מפוארת, ששודרה בכל רחבי המזרח התיכון.

הערות שוליים

אנשי צבא ירדנים
מלחמת ההתשה
שרי ממשלת ירדן
ירדנים שנולדו ב-1924
ירדנים שנפטרו ב-2010
בוגרי מכללת פיקוד ומטה הכללי של צבא ארצות הברית